Source: https://cristidanilet.wordpress.com/2008/11/07/vizitamult-asteptata/
Timestamp: 2018-03-17 23:47:13+00:00

Document:
`Vizita`mult asteptata | CRISTI DANILEŢ - judecător
`Vizita`mult asteptata
Filed under: coruptia,CSM,MJ,organizare instante — Cristi Danilet @ 12:52 PM
Si au venit membrii CSM.
De dimineata, locurile de parcare din fata tribunalului erau flancate de stalpi legati intre ei cu banda galbena (gandul la Don`t cross!, exact). Am intrat in cladire si la etajul meu, acelasi cu cel pe care e conducerea, femeia de serviciu dadea ultimul lustru la pardoseala. La un moment dat m-am intalnit pe hol cu judecatorii din conducerea tribunalului, care mergeau la curte. Am impresia ca niciunul nu mi-a raspuns la salut, de unde deduc ca citesera ziarul cu interviul. Ulterior am aflat ca au fost distribuite gratuit 100 exemplare in Palatul de Justitie. Nu stiu unde s-a desfasurat intalnirea, cine a participat si ce s-a discutat (ulterior am aflat ca de la Judecatoria Cluj-Napoca, cea mai grea instanta din tot judetul, nu a fost invitata nici macar conducerea la intalnirea cu csm-istii). Nu exista nicio informatie, nici oficiala, nici neoficiala despre aceasta.
La 8.30 am intrat in sala de judeca. Aveam de solutinat 63 de dosare in recurs. Sedinta a fost condusa de un coleg, care ieri a fost in sala in sedinta de directe cu 66 dosare din care a scos in pronuntare aproape jumatate. Cam dupa o ora au intrat in sala d-na Barbulescu (presedintele CSM) si d-l Andreies (presedintele Curtii de Apel Cluj). S-au uitat, au stat 1 min si au plecat. Probabil nu credeau ceea ce spuneam in interviu, referitor la nr de dosare. De la mine au plecat in birourile unor judecatori si, desi unii s-au plans de supraincarcare, sefa CSM a afirmat `Aveti conditii mai bune ca la Inalta Curte`. Nu au vizitat niciun birou de grefier, desi colegii de la camera 13 asteptau pentru prima data in viata lor sa vada la fata un oaspete de la Bucuresti. Oricum, holurile de acolo nu erau asa bine lustruite. Apropo, domnul Andreies a fost interesat mai degraba de cate ori intra femeia de servici in biroul judecatorilor sa faca curatenie. Pana la urma, presimt ca din toata tevatura asta femeile de serviciu vor fi cele care vor primi apostrofari.
Faptul ca suntem epuizati fizic, bolnavi, ca nu exista contract cu medic de medicina muncii, ca psihologul nu este cunoscut, ca se vine in we la serviciu, ca nu exista un plan de reducere a supraincarcarii, ca hotararile judecatoresti nu sunt publicate, ca proiectele de management ale sefilor nu sunt cunoscute sau ca in ultimul an de zile nu este nicio imbunatatire a activitatii in Palatul de Justitie din Cluj-Napoca, nu intereseaza pe nimeni. A face astfel de afirmatii, despre deficientele sistemului inseamna o lupta cu morile de vant, imi spun colegii; iar eu nu ii pot contrazice.
Dupa ce am terminat grefiera, franta, a intrat in a doua sedinta de judecata din acea zi. Noi am intrat in deliberare: am scos in pronuntare trei sferturi din sedinta. Impartite in 3, ne revin fiecaruia care 15 dosare la motivat. Daca pun la socoteala si dosarele in care am intrat luni din care imi revin la motivat vreo alte 15, inseamna ca am 30 zile calendaristice sa motivez 30 dosare. Daca nu intru in vreo sedinta suplimentara, nu ma imbolnavesc eu sau grefiera-dactilografiata, singurul impediment sunt restul dosarelor din fiecare saptamana a celor 30 zile pe care le scot in pronuntare. Din nefericire pt el, un coleg de al meu ma va inlocui luni, caci sunt plecat din tara la un seminar international, despre coruptia judiciara.
Si tot azi, primesc de la CSM o citatie cum ca pe 27 nov 2008 sunt citat la sectia de judecatori pentru a fi cercetat/judecat in legatura cu afirmatiile de anul trecut in legatura cu…coruptia din justitie, pe motiv ca as fi incalcat codul deontologic al magistratilor. Ce ilar e: pe de o parte sunt cercetat ca am spus ca sunt sectoare vulnerabile la coruptie in justitie si avem magistrati, grefieri, avocati, politisti condamnati pentru coruptie, pe de alta parte saptamana trecuta mi s-a dat un premiu de la INM pt un eseu pe tema coruptiei vazute din interior, iar saptamana viitoare ma duc la un training pe acest subiect.
Am primit sms, e-mailuri si telefoane de felicitare; de la avocati, judecatori, grefieri, consilieri de probatiune. `Pentru curaj`. Eu as raspunde `Pt naivitatea de a crede ca se poate schimba ceva`. Nu de felicitari este insa nevoie, ci de atitudini publice.
La orele amiezii sefii nu mai erau in instante. Pariu fac ca erau la Jibou, unde sarbatoreau cu mare tam-tam deschiderea unei noi instante. Ma gandesc ce stupid e sa deschizi o noua institutie intr-o zi de vineri. Dar, nu-i asa?!, urmeaza doua zile de relaxare. Iarba verde, o gura de…aer curat, poate si o fuga la Sapanta. Si, desigur, comentariile rautacioase cum ca frustratul ala de la Cluj, cu plete si om de-a lu` Macovei, iar s-a spart in figuri pe la presa si ca neaparat trebuie gasita o solutie sa i se inchida gura.
La ora 18.00 am fost invitat la stirile de la TVR Cluj, transmise pe canalul TVR2 in tot Ardealul. Asa am vazut si eu ca azi, la 9.20, s-a tinut in sala de consiliu a Curtii de Apel o conferinta de presa la care au participat d-na Barbulescu si d-l Andreies si jurnalistii locali, convocati pe fuga si fara existenta vreunui comunicat de presa, evident. S-a pus problema sediilor improprii si, bineinteles, ca csm-istii au dat vina pe MJ. DIscutia s-a centrat rapid pe legea de salarizare, aruncandu-se zvonuri `oficiale` cum ca salariile judecatorilor s-ar micsora. M-am uitat la discutiile din ultima sedinta a CSM si deduc ca membrii csm nu au inteles nimic. La intrebarea jurnalistei, am raspuns ca azi am intrat in sala cu 63 de dosare si lunea care a trecut cu altele 50, conditii in care nimeni nu imi poate cere sa stiu fiecare dosar si sa dau solutii bune; ca in Romania lui 2008 grefierii inca cara dosare cu bratul de la arhiva in biroul lor, de la ei la biroul nostru, de acolo la sala si inapoi; ca justitie si rapida, si ieftina, si buna nu se poate; ca situatia in Europa este diferita datorita faptului ca schemele de personal sunt altele; ca ar trebui nu sa sarbatorim, ci sa plangem ca se deschide o noua judecatorie (caci asta inseamna ca sunt litigii, ca oamenii se judeca) in loc sa investim banii in marirea schemelor de personal ale instantelor existente si in prevenirea prin mediere a litigiilor; ca ne-am obisnuit deja ca CSM sa arunce vine pe MJ si invers; ca problema centrala nu trebuie sa fie salarizarea, ci conditiile de munca, caci un salariu mai mare nu ne ajuta sa prevenim bolile de ochi si coloana; ca o solutie este fixarea nr de judecatori pe instante, marirea schemelor de personal si schimbarea CSM, alcatuit din oameni incapabili sa finalizeze un proiect in acest sens inceput din 2005. Nu stiu cum am uitat sa spun ca responsabili de managementul de instante aproape inexistent sunt presedintii de instante.
Relatari: Clon, Clujeanul, Clujeanul2
Atmosferă de groază din filmul „Înainte de 1989” pe un scenariu de Sergiu Nicolaescu. Nu s-a schimbat şi nu se va schimba nimic atît timp cît mai sînt la conducere expiraţi de tipul celor de mai sus.
Comentariu de filadel — 07/11/2008 @ 2:12 PM | Răspunde
Doar nu asteptai ca cineva din CSM sa fie interesat de ce se intampla in instante ? De acord ca se apropie Craciunul insa nu cred ca il mai astepti pe Mos Craciun. Ce ma supara cel mai tare este ca membrii CSM sunt alesi. Si daca au ajuns acolo unele persoane care nu fac ce ar trebui sa faca, este pana la urma vina magistratilor.
O sa ma uit la stirile TVR Cluj, o sa-ti citesc in continuare posturile pe pe blog si articolele din presa. O singura intrebare : se rezolva ceva ? De multe ori am impresia ca te lupti cu morile de vant intr-un sistem care nu are interesul sa se schimbe.
Oricum apreciez existenta coloanei vertebrale. Deci ai voie sa te plangi de durerile de spate ! Despre restul….numai de bine ?
Comentariu de Radu Petcu — 07/11/2008 @ 2:15 PM | Răspunde
foarte trist, foarte adevarat.dar într-adevar, cui ii pasa? CSM_ului? nu are rost sa raspundem… Ministerului? As! Stam in brate de luni bune cu hotarari definitive nepuse în executare. Colegilor? Nu prea, ca nu prea mai au timp (vorbesc de cei care chiar muncesc, nu flutura dosarele). Celorlalti? Deloc. Relevant e un comentariu mai vechi, in care „cunoscatorul” situatiei din justitie spunea ca musai sa facem performanta indiferent de conditii. Astept cu interes comentarii la aceste doua articole, mai ales din partea a două persoane.
Comentariu de cristian — 07/11/2008 @ 3:27 PM | Răspunde
Vizita marimilor din CSM la Cluj are un singur scop. Oare au venit pentru a vedea cu ce se confrunta un judecator in sala?Nu!Oare pentru a discuta cu grefierii? Sa fim seriosi, ca doar au altceva mai bun de facut! Acest „altceva-mai-bun-de-facut” ( trebuie sa recunoasteti ca are implicatii filosofice) este savurarea unei cafele pe malul Somesului.Sau, poate, vizitarea celor doua mall-uri.Cine si-a imaginat ca au alte motive, tocmai si-a dovedit naivitatea.
Rostul acestui gest care egaleaza faptele zeilor este unul banal: munca de teren. Fiind incheiata munca de teren, vor raporta. Desigur, vor mentiona faptul ca un judecator de Tribunal, in comparatie cu unul de la Inalta Curte ( cunoscuta, uneori, si sub numele de Inalta Poarta, din motive aboslut necunoscute mie, caci Inalta Poarta unde sedea sultanul avea glorie), este mai putin aglomerat. Dar sa ducem mai departe rationamentul doamnei Barbulescu. Inevitabil, se naste o intrebare: si ce daca are mai putine dosare de solutionat fata de un coleg de la ICCJ? Cantitatea e tot mare.Ceea ce face doamna Barbulescu seamana, din punct de vedere al „bucatariei interne”a rationamentului, cu ce debiteaza istoricii marunti cand ne explica faptul ca holocaustul, facand mai putine victime decat comunismul, este benign fata de ororile petrecute datorita gaselnitei lui Marx. Fara sa vrea, doamna a constatat ca inclusiv judecatorii din Inalta Curte au masa plina de dosare.Asadar, pune acest diagnostic intregului sistem, uitand sa ofere si un leac in vederea tamaduirii pacientului.Ce mai vraci! Cam lipsit de sens efortul intelectual de a emite o asemenea maxima.
In ceea ce priveste poftirea domnului Danilet la CSM pentru a da explicatii pentru ca si-a exercitat un drept legal, nu pot sa nu remarc faptul ca intareste modesta mea teorie a prezentei derbedeilor in justitie. Chiar daca sunt minoritari, uite ca se pot uni eficace pentru a da lectii!
In concluzie, nu voi regreta niciodata ca nu am ales sa fiu magistrat. Este o profesie frumoasa si, in absenta ei, ne redobandim „coada”, dar cum poate fi practicata in conditii nu ideale, ci normale, daca nu mai ai timp nici de tine?
P.S.: Nu e o lupta cu morile de vant. In final, vorba celor mai mari filosofi din istoria rock-ului (cei de la Metallica:)), derbedeul care conduce destine se va aseza pe fotoliu si va spune:” I have lost the will to live”.
Comentariu de liviu oltean — 07/11/2008 @ 4:42 PM | Răspunde
Am citit interviul. Perfect adevarat, spus sincer si onest. APropo de afirmatia lui Radu Petcu ca se lupta cu morile de vint, as spune asa: azi este Cristi Danilet singur, dar poate miine-poimiine i se mai alatura un coleg, apoi inca unul, pina ce se face masa critica pentru schimbarea atit de asteptata si in Justitie. Felicitari, Cristi Danilet! Nu va lasati!
Comentariu de sk — 07/11/2008 @ 4:46 PM | Răspunde
Bravo domnule JUDECATOR, tot respectul pentru dumneavoastra , precum rusine colegilor dvs. care uita ca atunci cand spuneti lucrurilor pe nume de fapt luptati si pentru drepturile lor, pt. o munca facuta in conditii normale. Pacat ca cei mai multi sunt asa cum sunt colegii dvs., dar sa speram ca in curand vor fi mai multi cei care indraznesc sa/si indrepte coloana vertebrala. Au inceput grefierii, si sper din sufelt ca judecatorii sa ia exemplu. Putem fi uniti daca vrem si nu trebuie sa fim in tabere opuse , ci din contra, magistrati si grefieri sa cerem celor pe care i/am ales , celor care ne reprezinta sa actioneze in favoarea schimbarilor in bine, sa treaca efectiv la reforma sistemului . Nu faci reforma cerand doar dari de seama si note explicative! Cu deosebit respect, un grefier amarat
Comentariu de Nico — 07/11/2008 @ 6:35 PM | Răspunde
de undeva, de la cineva , de la cativa, trebuie sa inceapa si verticalizarea sistemului.
Legati de clan,de indivizi, de interese de familie politica ,cesemistii n-au cum s-o faca si de-ar vrea vreunul dintre ei. Asa ca vor taragana, vor boicota,va vor impiedica si ne vor sta impotriva.
De fapt ei conteaza pe lipsa oricarei rezistente.
Nu va lasati, nu va lasam. Felicitari.
Comentariu de noradamian — 07/11/2008 @ 7:28 PM | Răspunde
Mi-au scris oameni din Sibiu, Oradea, Bucuresti, Suceava, Braila, Cluj. Multumesc tuturor! As dori sa spun ca numai impreuna vom reusi, insa stiu foarte bine ca si la noi se aplica dictonul `la placinte inainte, la razboi inapoi`. Stiu f.bine ca in afara de drepturi salariale, magistratii si grefierii nu ar mai indrazni sa semneze niciun fel de petitie, invocand diverse scuze; pe unele le accept, pe altiele le inteleg. Din pacate, cei dispusi sa se puna cu sistemul si in fapt, nu numai in imaginatie, suntem numai cativa. Si, dezolant, de 4 ani suntem aceiasi…
Comentariu de Cristi — 07/11/2008 @ 8:13 PM | Răspunde
Poate nu e pierdută orice speranță dacă există oameni interesați de problemele justiției. Este nemaipomenit că am găsit un loc unde pot să citesc păreri din interiorul sistemului. Realmente justiția-i marea problemă a viitorului nostru.
Comentariu de filadel — 07/11/2008 @ 10:18 PM | Răspunde
Scriu de o luna pe blog. Cred ca e prea putin. Ce pot face mai mult?Sunt dispus sa semnez orice petitie decenta. Cui sa ma adresez?
Comentariu de liviu oltean — 08/11/2008 @ 11:22 AM | Răspunde
In 2006 am redactat cu SoJust un raport, primul de acest gen din Romania, privind starea justitiei, disponibil la http://www.sojust.ro/publicatii/sistemul-juridic-din-romania-raport-independent-2006.html. Ce am spus acolo e atat de grav, incat ar arunca in aer cateva institutii, iar in spatele gratiilor cateva capete de luminati care conduc sistemul. In cap I am scris care sunt principiile reformei. Unul este `reforma se face de jos in sus`. Asadar, reforma cu forta nu e posibila: cat timp oamenii din sistem nu isi asuma independenta, nu isi doresc responsabilitate lor si a sistemului si nu au viziune despre unde trebuie umblat si ce trebuie facut, orice actiune a unor singuratici precum sunt eu, e sinucidere. Numai ca eu accept ceea ce fac, atat ca actiune, cat si ca rezultat. Multumirea mea e ca idei concepute si asternute cu risc de catre mine in 2003 si 2004 sunt acum in gandirea unor magistrati. Din pacate, nr lor este suficient pentru doua maini. Cat despre cei care gandesc, dar nu se manifesta, degeaba o fac: nu e de ajuns sa te revolti impotriva sistemului cat timp te rezumi la barfe in birou, dar cand e vorba de actiuni publice dai inapoi invocand copilarii.
Comentariu de Cristi — 08/11/2008 @ 2:01 PM | Răspunde
Felicitari pentru curaj, Cristi. Partea trista este ca vizita CSM-ilor la Cluj nu va avea efectele scontate de tine ci cu totul altele, adica vor fi niscaiva digresiuni. O alta parte trista este si faptul ca alti colegi de-ai tai au „ezitat” sa-ti raspunda la salut si n-au confirmat sefilor de la CSM(datorita pozitiei lor „cocosabile”) neajunsurile pe care tu tocmai le dezvaluiai opiniei publice in scopul clar de a trage un semnal de alarma!
Raman la ideea ca nu „ceva trebuie schimbat” ci aproape totul trebuie schimbat, numai ca schimbarea necesita in primul rand vointa, putinta si caracter ferm. Dupa cum vad, doar grefierii ti se alatura, restul se ascund in mormane de dosare si-si continua al 2-lea „job” de „kissing ass” (sorry).
Ce este de remarcat? Deconspirarea coruptiei din sistem deranjeaza la varfuri, verticalitatea si corectitudinea reclamantilor asisderea, libertatea de expresie pare a fi echivalenta unei infractiuni ce-si are incidenta in codul deontologic al magistratilor si mai ales mintea rebela si sclipitoare a dlui jude Danilet ii imbolnaveste de scabie.
Ce pot sa-ti spun decat „Keep Going”, Cristi. Ridica-te si continua sa mergi prin furtuna. Furtuna nu poate fi eterna. Ea se sfarseste intr-o zi si tu vei ajunge primul in locul insorit! Multi sunt alaturi de tine. Nu uita ca nu esti singur! TU POTI!
Comentariu de shantiliu — 08/11/2008 @ 11:14 PM | Răspunde
Of, daca ar fi macar o suta ca tine in gandire si actiune!
Hai sa ne gandim si la cei care-i scolesc pe viitorii magistrati la inm si grefieri la sng si asa ajungem la concluzia ca acolo sunt indoctrinati, nu toti, doar cine nu are coloana, cu aceleasi probleme semnalate in decursul timpului de tine Cred ca trebuie scos raul din radacina, nu taiat de la nivelul pamantului. Esti o floare de colt in sistemul asta putred. Cum s-or inmulti florile de colt, Doamne ?
un bucovinean de-al tau
Comentariu de mihailgavriil — 09/11/2008 @ 1:04 PM | Răspunde
RESPECT PENTRU ARTICOLE, CRISTI!!!
Comentariu de procuroru — 09/11/2008 @ 4:06 PM | Răspunde
Trist, dar de asteptat.
Dar solutia trebuie sa fie o mai mare responsabilizare si a celor ce aleg cesemistii – stii tu cine. Altfel – tot aia va reprezinta.
Comentariu de Bogdan — 09/11/2008 @ 7:01 PM | Răspunde
Am recitit de curand Proiectul de management de la finele anului 2007 a d-lui Danilet, proiect care, domnia sa, l-a prezentat la concursul pentru ocuparea postului de Presedinte al Tribunalului Cluj, unele articole scrise pe blog si constat ca nimic nu se schimba. Nu este nicio evolutie in sistemul judiciar din Romania.
Din interviul acordat reiese foarte clar ca lucrurile nu progreseaza, ci dimpotriva, regreseaza si nimeni nu ia atitudine. Stiti vorba aceea „eu vorbesc, eu ascult”. In cazul de fata, dansul vorbeste si tot dansul asculta, numai ca acest lucru este atat in defavoarea celor care infaptuiesc actul de justitie cat si in defavoarea JUSTITIABILULUI. Cum puteti, stimati magistrati, sa fiti atat de neglijenti fata de propria profesie, aleasa cu buna stiinta? Chiar nu va intereseaza cum stau lucrurile? Si cum ar trebui sa stea? Nu va intereseza, de ex., cum se cheltuie fiecare leu din bugetul alocat Ministerului Justitiei si de fiecare institutie in parte(fie ea Judecatorie, Tribunal etc)? Nu va intereseza raporturile cu societatea civila si mass-media? Nu va intereseza volumul de activitate, incarcatura cu dosare si operativitatea de solutionare a acestora? Nu va intereseaza ca practica judiciara nu este unitara? Nu va intereseza siguranta dumneavoastra precum si starea de sanatate? Nu va intereseaza ca exista un medic care este platit din bugetul alocat institutiei dumneavoastra si nici nu stiti de existenta lui? Insa banii din buget se duc pe salariul dansului lunar nejustificat. Nu va intereseaza ca azi se da o lege si maine nu mai este valabila pentru ca interesul a disparut sau a aparut? Eu, personal, nu am inteles cum am fost acceptati in UE? Am aflat de curand ca in domeniul justitiei am fost acceptati pe proiectul de lege cu noul cod penal din 2004. Imi imaginez ce fata au facut reprezentantii UE cand au venit la evaluare si au constatat ca reglementarile din 2004 nu mai exista sau au fost modificate.
Daca un Proiect de management, ca cel realizat de d-ul Danilet, care cuprinde in majoritatea lui chestiuni elementare imperioase, si care ar fi trebuit sa existe de cel putin un secol in institutia numita Judecatorie, Tribunal, etc., este catalogat in secolul 21 ca fiind un proiect….atunci, vorba colegei dumneavoastra, va meritati soarta. Meritati sa aveti salarii mici, dosare cu gramada de solutionat, probleme de sanatate (lombare si oftalmologice), sa cheliti de atata munca, sa nu aveti timp sa studiati noutatile si astfel dand o solutie gresita se caseaza si o luati de la capat….meritati toate astea si poate mult mai multe vor veni daca atitudinea dumnevoasta nu se schimba. Cred ca nu e suficient sa-l admirati pe colegul dumneavoastra care are puterea sa lupte pentru cauze ce par pierdute si sa comentati, (evident putini dintre dumneavoastra au curajul sa comenteze pe blog atitudunea d-lui Danilet) cred ca trebuie sa luati atitudine in adevaratul sens al cuvantului, atitudune care sa aiba urmari, care sa duca la scopul propus, la rezultate reale pentru binele JUSTITIABILULUI si a dumneavoastra implicit.
Ar fi trebuit de multa vreme sa exploatati avantajele oferite de New Public Management, care permite fiecarui domeniu de activitate, fie el public sau privat,(in cazul de fata public) sa elaboreze un Proiect de management adevarat, de strategie in domeniul justitiei, care sa cuprinda formularea strategiei (cu misiune si obiective), implementarea strategiei (prin diferite programe) si evaluarea la final, prin fonduri obtinute de la UE. Numai ca atunci cand obtii fonduri printr-un astfel de program, UE te cheama la evaluare si trebuie sa justifici fiecare euro cent primit si cheltuit, iar la capitolul justificare nu stati foarte bine, transparenta este un termen care va deranjeaza la urechi, desi nu ar trebui.
Imi amintesc de o sintagma folosita de d-ul Danilet in articolul intitulat „Judecatorul reflectiv” unde arata ca judecatorul este membru al societatii, el iese din „globul de sticla opaca” in care se afla si realizeaza ca este parte din societate si nu deasupra ei. Intrebarea este:de ce stati in glob de sticla, stimati magistrati? si de ce sticla este opaca?, cand ar tebui sa fiti in afara ei si sa fie transparenta. Transparenta, pentru omul care infaptuieste actul de justitie, trebuie sa fie un adevarat principiu. Nu ca si in scrierile lui nenea Iancu „o sotietate cu printipuri, care va-sa zica nu exista”.
Cati dintre dumneavoastra pasiti pe urmele colegului, fie si pentru o cauza minora dintre cele semnalate de dansul? Se vede, nu prea multi. Nu trebuie sa ai studii la Sorbona sa-ti dai seama ca din 1989 si pana in prezent nu s-a schimbat nimic in domeniul Justitiei (cel mai important domeniu din societatea civila). E suficient sa intri intr-o sala de judecata dintr-un oras anume, sau, mai nou dintr-o comuna anume, si sa vezi ca bateti pasul pe loc.
Procentul ridicat de neincredere in justitie nu se datoreaza numai magistratului (fie el judecator sau procuror) ci in egala masura avocatului, notarului si celorlalte institutii colaterale care intregesc actul de justutie. Nu vreau sa jignesc pe nimeni, stiu doar ca de modul cum este organizata si functioneaza justitia in Romania sunteti, in primul rand, responsabili dumneavoastra cei din sistem si pe urma noi, oamenii de rand, contribuabilii bugetului dumneavoastra. Asa ca, luati atitudine domnilor magistrati si cand vine seful de la Bucuresti intrebati-l cum cheltuie bugetul?, cum va protejeaza interesele? cum va reprezinta? si multe, multe alte lucruri importante. Sunteti multumiti de activitatea sefilor dumneavoastra? activitate remunerata, mult mai bine decat cea a dumneavoastra, tot din bugetul contribuabilului. Iesiti din gaoace si manifestati-va ca si in sala de judecata cu autoritate, ca doar cu aceasta ati fost investiti…sau nu? Probabil, dupa toata agitatia de vineri, femeia de serviciu va iesi vinovata si poate chiar sanctionata ca nu face ordine si nu spala zilnic geamurile decat atunci cand vin cei de la Bucurestii…cand, de fapt, colegul dumneavoastra a semnalat si semnaleaza de multa vreme cu totul si cu totul altceva.
Va doresc, domnule Judecator, sa nu ramaneti in analele Ministerului Justitiei, cu vreo fraza celebra rostita la 80 de ani, precum cea a lui Petre Tutea (un nationalist convins) care a ramas in literatura romana, dupa alegerile de la 20 mai 1990, prin urmatoarea fraza: „Un tampit mai mare ca mine nu exista. Sa faci 13 ani de temnita pentru un popor de idioti! De asta numai eu am fost in stare…
Comentariu de SM — 10/11/2008 @ 3:37 PM | Răspunde
Mesajul dvs. este clar, puternic și sînt de acord în conținut. Aș adăuga doar că societatea civilă și societatea politică ar trebui să se implice în mod egal alături de magistrații care doresc o reformă reală a justiției. Politicienii puterii înțeleg că n-au motive s-o facă.
Comentariu de filadel — 10/11/2008 @ 4:00 PM | Răspunde
mult stimate domnule coleg.
Ca si toti ceilati va felicit pentru atitudine si mod de abordare a problemei justitiei.
IN CALITATE DE AVOCAT, inteleg sa ma alatur dumneavoastra in ofensiva gra de reformare a justitiei si de destramare a caracatitei neocomuniste din sistem.
Va solicit cu respect sa ma sunati, urmand a colabora la un proiect de sprijin in demascarea ineficientei, incopetentei si coruptiei directe si indirecte din Sistemul Juridic Romanesc
Comentariu de Av. Tiberiu KOVACS — 11/12/2008 @ 2:03 AM | Răspunde

References: CSM 
 CSM 
 CSM 
 csm 
 CSM 
 CSM 
 CSM 
 CSM 
 CSM